SKRIFTLIG FORESPOERGSEL P-1386/98 af Karin Junker (PSE) til Raadet (28. april 1998)

Om: Raadets afgoerelse af 28. november 1997 om gennemfoerelsen af den faelles holdning af 4. december 1995 (95/544/FUSP) vedroerende Nigeria

Den 22. april 1998 spiller Forbundsrepublikken Tyskland mod Nigeria i en indledende kamp til Verdensmesterskabet. Denne landskamp blev tydeligvis foerst organiseret efter vedtagelsen af den faelles holdning af 4. december 1995 (95/544/FUSP) ((EFT L 309 af 21.12.1995, s. 1. )).

1. Mener Raadet ogsaa, at Forbundsrepublikken Tyskland ved at udstede visa til nigerianske statsborgere og gennemfoere den indledende kamp til Verdensmesterskabet mod Nigeria overtraeder Raadets faelles holdning af 4. december 1995 (95/544/FUSP) og Raadets afgoerelse af 28. november 1997 om gennemfoerelsen af den faelles holdning, isaer artikel 1, stk. 2?

2. I bekraeftende fald hvilke konsekvenser agter Raadet at drage af denne overtraedelse?

3. Blev Raadet og alle medlemsstaterne underrettet om udstedelsen af visa (artikel 2)?

4. Hvilken holdning har medlemsstaterne indtaget hertil?

5. Hvilke foranstaltninger har Raadet i givet fald truffet for at medvirke til, at afgoerelsen overholdes?

6. Hvilke foranstaltninger agter Raadet at traeffe for at sikre, at medlemsstaterne i fremtiden overholder de afgoerelser, der traeffes som et led i den faelles holdning vedroerende Nigeria?

Samlet svar paa skriftlige forespoergsler P-1386/98 og E-1428/98 (6. juli 1998)

Den Europaeiske Union har gentagne gange udtrykt alvorlig bekymring over situationen i Nigeria. Dette fremgaar bl.a. af Raadets beslutning af 28. november 1997 om at forlaenge gyldigheden af EU's faelles holdning af 4. december 1995 (95/544/FUSP) vedroerende Nigeria indtil den 1. november 1998. Raadet er fast besluttet paa at forsoege at faa indfoert aendringer i Nigeria, og det mener, at de foranstaltninger, der ifoelge faelles holdning 95/544/FUSP skal traeffes i forholdet til Nigeria, herunder ogsaa afbrydelse af de sportslige kontakter mellem EU og Nigeria, er et hensigtsmaessigt bidrag hertil.

Artikel 1, stk. 2, i Raadets afgoerelse 97/820/FUSP om gennemfoerelse af faelles holdning 95/544/FUSP giver medlemsstaterne mulighed for at beslutte ikke at anvende restriktionerne for de sportslige kontakter for at opfylde tidligere indgaaede forpligtelser i forbindelse med sportsarrangementer, der er tilrettelagt under de internationale sportsforbunds ansvar, dvs. Verdensmesterskabet i fodbold 1998 og de indledende kampe, som allerede er planlagt, samt Verdensmesterskabet i basketball 1998. Kampen mellem Tyskland og Nigeria den 22. april 1998 var en indledende kamp til Verdensmesterskabet, som var tilrettelagt allerede inden vedtagelsen af Raadets afgoerelse 97/820/FUSP. Raadet var klar over dette, da det vedtog afgoerelsen og var indforstaaet med, at Tyskland kunne udstede visum til medlemmerne af det nigerianske hold. Tyskland har derfor ikke overtraadt faelles holdning 95/544/FUSP.

Raadet mener, at medlemsstaterne fuldt ud overholder faelles holdning 95/544/FUSP og Raadets afgoerelse 97/820/FUSP om gennemfoerelsen deraf. Afgoerelsen indebaerer ikke nogen aendring i EU's politik over for Nigeria og heller ikke nogen lempelse i EU's foranstaltninger over for Nigeria. Det fremgaar saaledes klart af Raadets konklusioner af 28. november 1997 i forbindelse med afgoerelsen om at forlaenge gyldigheden af faelles holdning 95/544/FUSP, at hvis valget i Nigeria i aar ikke giver mulighed for at vende tilbage til demokrati og retsstatstilstande inden den 1. oktober 1998, vil EU vedtage yderligere foranstaltninger ved siden af dem, der blev vedtaget med faelles holdning 95/544/FUSP.